**A büntetés-végrehajtás országos parancsnokának**

 **77/2015. (X. 19.) OP**

**szakutasítása**

**a büntetés-végrehajtási szervezet műveleti csoportjainak működéséről**

A büntetés-végrehajtási szervezet belső szabályzási tevékenységéről szóló 2/2013. (IX. 13.) BVOP utasítás 7. pontja alapján – figyelemmel a büntetés-végrehajtási szervezetről szóló 1995. évi CVII. törvényben és a büntetés-végrehajtási szervezet Biztonsági Szabályzatának kiadásáról szóló 26/2015. (III. 31.) OP szakutasításban foglaltakra – a fokozott kockázattal járó büntetés-végrehajtási feladatok biztonságos végrehajtása érdekében a következő

**szakutasítást**

adom ki.

1. Jelen szakutasítás Mellékleteként kiadom a büntetés-végrehajtási szervezet műveleti csoportjainak egységes működéséről szóló szabályzatot (a továbbiakban: Szabályzat).
2. A szakutasítás hatálya a Büntetés-végrehajtás Országos Parancsnokságára (a továbbiakban: BvOP), a büntetés-végrehajtási intézetekre (a továbbiakban: bv. intézetek) és azok érintett személyi állományára terjed ki.
3. A Szabályzatot a bv. intézetek parancsnokai és helyetteseik, a biztonsági osztályvezetők és helyetteseik, a biztonsági tisztek, valamint a műveleti csoportok tagjai teljes terjedelemben, illetve a bv. intézet parancsnoka által meghatározott személyek a munkájukhoz szükséges mértékben kötelesek ismerni és alkalmazni.
4. A bv. intézetek parancsnokai intézkedjenek – az egyes rendvédelmi szervek hivatásos állományú tagjai egészségi, pszichikai és fizikai alkalmasságáról, közalkalmazottai és köztisztviselői munkaköri egészségi alkalmasságáról, a szolgálat-, illetve keresőképtelenség megállapításáról, valamint az egészségügyi alapellátásról szóló 57/2009. (X. 30.) IRM-ÖTM-PTNM együttes rendelet figyelembe vételével – az állománytáblázatokban kialakított státuszok feltöltésére.
5. A bv. intézetek parancsnokai a helyi szabályozások, munkaköri leírások felülvizsgálatát, azok szükség szerinti módosítását a szakutasítás kiadását követően, annak hatályba lépéséig kötelesek elvégezni.
6. Ez a szakutasítás 2015. november 15-én lép hatályba.
7. Hatályát veszti a biztonsági feladatok végrehajtására vonatkozó szabályzat gyűjtemény kiadásáról szóló 1-1/42/2009. (VIII.14.) OP intézkedés 6. számú szabályzata.

**Csóti András bv. altábornagy**

országos parancsnok